CELEX: 32021D0087
Language: hu
Date: 2021-01-26 00:00:00
Title: A Politikai és Biztonsági Bizottság (KKBP) 2021/87 határozata (2021. január 26.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről és a (KKBP) 2019/1613 határozat hatályon kívül helyezéséről (ATALANTA/1/2021)

2021.1.28.   
               
               
                  HU
               
               
                  Az Európai Unió Hivatalos Lapja
               
               
                  L 30/4
               
            
         A POLITIKAI ÉS BIZTONSÁGI BIZOTTSÁG (KKBP) 2021/87 HATÁROZATA
         (2021. január 26.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről és a (KKBP) 2019/1613 határozat hatályon kívül helyezéséről (ATALANTA/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
         mivel:
         
                     (1)
                  
                  
                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy határozatokat hozzon a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) uniós műveleti parancsnokának kinevezéséről.
                  
               
                     (2)
                  
                  
                     A PBB 2019. szeptember 25-én elfogadta a (KKBP) 2019/1613 tanácsi határozatot (2), amely 2019. október 1-jétől kezdődő hatállyal Antonio PLANELLS PALAU vezérőrnagyot nevezte ki az Atalanta uniós művelet parancsnokává.
                  
               
                     (3)
                  
                  
                     Spanyolország Antonio PLANELLS PALAU vezérőrnagy utódjául Eugenio DÍAZ DEL RÍO ellentengernagyot javasolták az Atalanta uniós művelet parancsnokának.
                  
               
                     (4)
                  
                  
                     Az Európai Unió Katonai Bizottsága 2020. december 17-én támogatta Eugenio DÍAZ DEL RÍO ellentengernagynak az Atalanta művelet uniós műveleti parancsnokává 2021. február 19-i hatállyal történő kinevezését.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. február 19-i hatállyal Eugenio DÍAZ DEL RÍO ellentengernagyot nevezi ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) uniós műveleti parancsnokává.
         
         
            2. cikk
            A (KKBP) 2019/1613 határozat hatályát veszti.
         
         
            3. cikk
            Ezt a határozatot 2021. február 19-től kell alkalmazni.
         
         
            Kelt Brüsszelben, 2021. január 26-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 301., 2008.11.12., 33. o.
         
         
            (2)  A Politikai és Biztonsági Bizottság (KKBP) 2019/1613 határozata (2019. szeptember 25.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről (ATALANTA/3/2019) (HL L 250., 2019.9.30., 84. o.).